Taujūnų kapinių koplyčia

Taujūnų kapinių koplyčia, dar vadinama varpine – koplyčia, stovinti Ignalinos rajone, Naujojo Daugėliškio seniūnijoje, Taujūnų kaime, šalia Seniškio II, 3,5 km į šiaurės rytus nuo Naujojo Daugėliškio. Medinė koplyčia įsikūrusi kaimo kapinėse, šiaurinėje kelio  pusėje. Kapinės užima 0,3 ha plotą.Ignalinos rajono savivaldybės teritorijoje esančių kapinių sąrašas. 172. Taujūnų kaimo kapinės ignalina.lt Kapinių koplyčia – buvusios Seniškio bažnyčios varpinė.Maldos namų kelias Naujojo Daugėliškio seniūnijoje Aplink bažnyčią, ventoriuje, nuo seno buvo laidojama. Priešingoje kelio pusėje yra naujosios kapinės.

 Istorija 

Gretimas nuo dabartinių Taujūnų kaimo Seniškis – buvęs bažnytkaimis, kuriame stovėjo Seniškio šv. Petro ir Povilo bažnyčia, veikusi kaip Daugėliškio parapijos filija. Jos statybą 1511 m. fundavo našlė Barbora Narbutavičienė (Goštautaitė) su sūnumis Kristupu ir Motiejumi. Pagal 1522 m. prelato Jono Albinoso vyskupijos bažnyčių aprašymą, buvo Seniškio bažnyčia, kuri stovėjo dabartinio Taujūnų kaimo teritorijoje. 1915 m. medinė Seniškio bažnyčia sudegė ir nebuvo atstatyta.Daugėliškis (Didysis Daugėliškis) voruta.lt Kartu nukentėjo šventoriuje stovėjusi varpinė, dingo joje kaboję varpai.

Apie 1989 m. vietos gyventojas Petras Kamarauskas, dirbęs rajono statybinėje organizacijoje (RSO), iškėlė iniciatyvą atstatyti Taujūnų kapinėse stovėjusią apgriuvusią, avarinės būklės senąją varpinę. Ji buvo trijų tarpsnių, o ant viršaus – gandralizdis. Buvo gautas kranas kėlimo darbams, atlikti betonavimo, medienos pjovimo, vežimo, statymo, darbai. Rekonstruotas statinys vėliau buvo apskardintas, perdažytas.Senoje sodyboje – senosios lietuvių kartos žmogus mignalina.lt, 2013-01-21  Viduje įrengta koplyčia, pastatytas nedidelis altorius.

 Šaltiniai 

 Nuorodos 
 Ignalinos rajono sakralas sakralas.lt 

Kategorija:Ignalinos rajono koplyčios